CELEX: 31989D0318
Language: el
Date: 1989-04-26 00:00:00
Title: 89/318/ΕΟΚ: Απόφαση της Επιτροπής της 26ης Απριλίου 1989 που τροποποιεί την απόφαση 89/50/ΕΟΚ για την έγκριση των μεθόδων ταξινόμησης των σφαγίων χοίρων στη Γαλλία

Avis juridique important

|

31989D0318

89/318/ΕΟΚ: Απόφαση της Επιτροπής της 26ης Απριλίου 1989 που τροποποιεί την απόφαση 89/50/ΕΟΚ για την έγκριση των μεθόδων ταξινόμησης των σφαγίων χοίρων στη Γαλλία  

Επίσημη Εφημερίδα αριθ. L 133 της 17/05/1989 σ. 0030 - 0030

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 26ης Απριλίου 1989  που τροποποιεί την απόφαση 89/50/ΕΟΚ για την έγκριση των μεθόδων ταξινόμησης των σφαγίων χοίρων στη Γαλλία  (Το κείμενο στη γαλλική γλώσσα είναι το μόνο αυθεντικό)  (89/318/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως της αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 3906/87 (2), και ιδίως το άρθρο 4 παράγραφος 6,  τον κανονισμό (ΕΟΚ) αριθ. 3220/84 του Συμβουλίου της 13ης Νοεμβρίου 1984 για τον καθορισμό της κοινοτικής κλίμακας ταξινόμησης των σφαγίων χοίρου (3), όπως τροποποιήθηκε τελευταία από τον κανονισμό (ΕΟΚ) αριθ. 3530/86 (4), και ιδίως το άρθρο 5 παράγραφος 2,  Εκτιμώντας:  ότι ο κανονισμός (ΕΟΚ) αριθ. 3220/84 προβλέπει, στο άρθρο 2, ότι τα κράτη μέλη μπορούν να εξουσιοδοτούνται να προβλέπουν ποιοτικό τύπο διαφορετικό από εκείνο που καθορίζεται στο εν λόγω άρθρο, όταν η εμπορική πρακτική ή οι τεχνικές απαιτήσεις υπαγορεύουν τέτοια παρέκκλιση·  ότι, στη Γαλλία, οι τεχνικές απαιτήσεις σχετικά με τη χρησιμοποίηση της μεθόδου ταξινόμησης και, κατά συνέπεια, η εμπορική πρακτική, καθιστούν αναγκαίο να παραμένει η γλώσσα προσκολλημένη στο σφάγιο· ότι πρέπει να ληφθούν υπόψη τα εν λόγω στοιχεία κατά την προσαρμογή του βάρους στον ποιοτικό τύπο · ότι, ως εκ τούτου, η απόφαση 89/50/ΕΟΚ της Επιτροπής (5) πρέπει να τροποποιηθεί ανάλογα·  ότι τα μέτρα που προβλέπονται στην παρούσα απόφαση είναι σύμφωνα με τη γνώμη της Επιτροπής Διαχείρισης Χοιρείου Κρέατος,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Στην απόφαση 89/50/ΕΟΚ παρεμβάλλεται το ακόλουθο άρθρο 1α:  «Άρθρο 1α  Κατά παρέκκλιση από τον ποιοτικό τύπο που αναφέρεται στο άρθρο 2 του κανονισμού (ΕΟΚ) αριθ. 3220/84, τα σφάγια χοίρου παρουσιάζονται με τη γλώσσα κατά τη διάρκεια της ζύγισης και της ταξινόμησης. Για τον καθορισμό των τιμών του σφαγμένου χοίρου σε συγκρίσιμη βάση, το διαπιστούμενο βάρος του θερμού σφαγίου μειώνεται κατά 0,5 %.»  Άρθρο 2  Η παρούσα απόφαση απευθύνεται στη Γαλλική Δημοκρατία.  Βρυξέλλες, 26 Απριλίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 370 της 30. 12. 1987, σ. 11.  (3) ΕΕ αριθ. L 301 της 20. 11. 1984, σ. 1.  (4) ΕΕ αριθ. L 326 της 21. 11. 1986, σ. 8.  (5) ΕΕ αριθ. L 20 της 25. 1. 1989, σ. 27.